ΓΡΑΠΤΗ ΕΡΩΤΗΣΗ E-3762/00

υποβολή: Giovanni Pittella (PSE) προς την Επιτροπή

(4 Δεκεμβρίου 2000)

Θέμα: Η αρχή της προσθετικότητας

Δεδομένου ότι η αρχή της προσθετικότητας είναι μια από τις θεμελιώδεις αρχές πάνω στις οποίες στηρίζεται η χρήση των διαρθρωτικών ταμείων και ότι, σύμφωνα με την αρχή αυτή, δεν επιτρέπεται να απαλλάσσονται, μέσω των κοινοτικών πόρων, οι περιφέρειες και οι εθνικές κυβερνήσεις από τιςποχρεώσεις τους στον τομέα τηςπέρβασης των γεωγραφικών ανισορροπιών και της ανάπτυξης"

μόνο η συνέργια ευρωπαϊκών, εθνικών και περιφερειακών παρεμβάσεων μπορεί να εξασφαλίσει μια αποτελεσματική πολιτική συνοχής και συνολικής ανάπτυξης των εδαφών της Ένωσης"

στο παρελθόν δενπήρξε πάντοτε σεβασμός στο πνεύμα και το γράμμα της προαναφερθείσας αρχής, μολονότι η δικαιοσύνη επιβάλλει να αναγνωρισθεί το εξαιρετικό ποιοτικό άλμα που πραγματοποίησαν σχεδόν όλες οι εθνικές, περιφερειακές και τοπικές δημόσιες διοικήσεις για τη συνολική βελτίωση της αποτελεσματικότητας των παρεμβάσεων που συγχρηματοδοτούνται με ευρωπαϊκούς πόρους"

είναι αναγκαίο να καθορισθούν αυστηρότερες διαδικασίες για την επαλήθευση τήρησης της αρχής της προσθετικότητας και να ενταχθούν οι διαδικασίες αυτές στις διατάξεις εφαρμογής των κοινοτικών πλαισίων στήριξης και των ενιαίων εγγράφων προγραμματισμού"

είναι ανάγκη να προβλεφθούν κυρώσεις για τις δημόσιες αρχές που δεν σέβονται την ανωτέρω αρχή"

μπορεί η Ευρωπαϊκή Επιτροπή, και μέσω αυτής ο Πρόεδρος κ. Romano Prodi, να ανακοινώσει ποια μέτρα σκοπεύει να εγκρίνει η Ευρωπαϊκή Κοινότητα σχετικά με τα προεκτεθέντα ζητήματα;

Απάντηση του κ. Barnier εξ ονόματος της Επιτροπής

(26 Ιανουαρίου 2001)

Κατόπιν προτάσεως της Επιτροπής, το Συμβούλιο απλούστευσε την επαλήθευση της προσθετικότητας για την περίοδο προγραμματισμού 2000-2006, τόσο από πλευράς ορισμένων μεθοδολογικών κανόνων όσο και για το χρονοδιάγραμμα παρακολούθησης. Πριν να δρομολογηθεί ο ανωτέρω προγραμματισμός, η Επιτροπή συνέταξε έγγραφο εργασίας στο οποίο καθορίζονται ομοιογενή κριτήρια επαλήθευσης της προσθετικότητας για το στόχο 1 και για τους στόχους 2 και 3. Το έγγραφο αυτό διαβιβάζεται στο Αξιότιμο Μέλος και στη Γενική Γραμματεία του Κοινοβουλίου.

Σύμφωνα με το άρθρο 11 του κανονισμού (ΕΚ) 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(1), η προσθετικότητα θα επαληθευθεί στο μεσοδιάστημα πριν από τα τέλη 2003 και πριν από τις 31 Δεκεμβρίου 2005. Η Επιτροπή θα πληροφορήσει το Κοινοβούλιο για το πώς έχει διαμορφωθεί η κατάσταση μετά από κάθε εργασία επαλήθευσης.

Στον προαναφερόμενο κανονισμό δεν προβλέπεται ιδιαίτερη κύρωση σε περίπτωση μη τήρησης της προσθετικότητας, επειδή τα κράτη μέλη προέβαλαν στο σημείο αυτό έντονες αντιρρήσεις κατά την έκδοση του εν λόγω κανονισμού. Ωστόσο, δυνάμει του ιδίου άρθρου 11, τα κράτη μέληποχρεούνται να τηρούν ορισμένεςποχρεώσεις: κάθε Κοινοτικό Πλαίσιο Στήριξης (ΚΠΣ) ή Ενιαίο Έγγραφο Προγραμματισμού (ΕΕΠ) εγκρίνεται από την Επιτροπή μόνο αφού επαληθευθεί ή εκ των προτέρων προσθετικότητα" κατά την έγκριση των ΚΠΣ και ΕΕΠ η Επιτροπή ενέγραψε ρήτρα σύμφωνα με την οποία ο εκ νέου προγραμματισμός στο μεσοδιάστημα, που περιλαμβάνει τη διάθεση των πιστώσεων που προορίζονται στο αποθεματικό επιδόσεων, εγκρίνεται από την Επιτροπή μόνο εφόσον το κράτος μέλος έχει διαβιβάσει τα στοιχεία που χρειάζονται για την επαλήθευση της προσθετικότητας στο μεσοδιάστημα του προγράμματος.

(1) ΕΕ L 161 της 26.6.1999.